Βεατρίκη Α΄, ηγουμένη του Κβέντλινμπουργκ

Η Βεατρίκη Α΄, καλούμενη και Βεατρίκη της Φραγκονίας, γερμ.: Beatrix von Franken (1037 - 13 Ιουλίου 1061) από τον Οίκο των Σαλίων ήταν πριγκίπισσα της Βουργουνδίας, Λομβαρδίας και Γερμανίας. Μετά έγινε ηγουμένη στο αβαείο Γκάντενσχαϊμ από το 1043 και η πριγκίπισσα-ηγουμένη του αβαείου Κβέντλινμπουργκ από το 1044 μέχρι το τέλος της.

Γεννήθηκε στην Ιταλία προς το τέλος του 1037 ως το μόνο παιδί του Ερρίκου Γ΄ της Γερμανίας και της πρώτης συζύγου του Γκουνχίλντας των Κνύτλινγκα, κόρης του Κνούτου της Δανίας. Η μητέρα της απεβίωσε περίπου έξι μήνες μετά από τη γέννηση της Βεατρίκης.

 Βιογραφία 

 Χειροτονία 
Στις 14 Ιανουαρίου 1044, μετά το τέλος της συγγενούς της, ηγουμένης Aδελαΐδας Α΄ των Οθονιδών, η Bεατρίκη εγκαταστάθηκε ως ηγουμένη στο αβαείο Γκάντερσχαϊμ από τον πατέρα της, παραβλέποντας το δικαίωμα των μελών του Συλλόγου να εκλέξουν την επικεφαλής τους. Χειροτονήθηκε στις 24 Ιουνίου 1044 στον καθεδρικό ναό του Mέρσενμπουργκ. Διαδέχτηκε επίσης την Aδελαΐδα Α΄ και λίγο αργότερα έγινε ηγουμένη στη μονή του Στιφτ Βρέντεν.

 Συγκρούσεις 
Στο Γκάντερσχαϊμ η Βεατρίκη βρισκόταν στο επίκεντρο μίας μακροχρόνιας διαμάχης με τα μέλη του Συλλόγου, τα οποία την κατηγόρησαν για υπενοικίαση ιδιοκτησιών της μονής: ενώ τα έσοδά τους προορίζοντο για την άμεση υποστήριξη της κοινότητας, η Βεατρίκη τους έφερε σε οικονομική δυσκολία. Τρεις πάπες συμμετείχαν σε αυτήν την υπόθεση, η οποία συνεχίστηκε για χρόνια: Ο Λέων Θ΄ αποφάσισε αρχικά υπέρ του Συλλόγου. Ο Βίκτωρ Β΄ ανέστρεψε την απόφαση υπέρ της ηγουμένης. Τέλος, ο Στέφανος Θ΄ έθεσε έναν συμβιβασμό, στο τέλος του 1057, ο οποίος ήταν προφανώς ότι οι ιδιοκτησίες του Συλλόγου της κοινότητας έπρεπε να διατηρηθούν για τη συντήρησή της, αλλά ότι η ηγουμένη είχε το δικαίωμα να διαχειρίζεται ελεύθερα τα υπόλοιπα κτήματα και τις δικές της ιδιοκτησίες, όπως θεωρούσε καλύτερα.

Ακόμη και αυτή η λύση κράτησε μόνο μέχρι το τέλος της Βεατρίκης. Κατά τη διάδοχό της, την ετεροθαλή αδελφή της Aδελαΐδα Β΄, η σύγκρουση άρχισε ξανά.

 Το τέλος της
Η Βεατρίκη απεβίωσε στις 13 Ιουλίου 1061. Τάφηκε στον ναό του αβαείου Κβέντλινμπουργκ, αλλά τα λείψανά της πρέπει να είχαν απομακρυνθεί αλλού, μετά την καταστροφική πυρκαγιά του 1070. Ένα μολύβδινο κασελάκι, το οποίο σχεδόν σίγουρα περιέχει τα οστά της Βεατρίκης, διατηρείται στο αβαείο Μίχαελσταϊν από το 1161 περίπου. Στην κρύπτη της ανοικοδομημένης εκκλησίας στο Κβέντλινμπουργκ, μία πινακίδα από την εποχή της επαναφιέρωσης του 1129 είναι σε ανάμνηση της Βεατρίκης.

 Βιβλιογραφικές αναφορές 
 Black-Veldtrup, Mechthild, 1995: Kaiserin Agnes (1043-1077): Quellenkritische Studien. Κολωνία: Böhlau
 Boshof, Egon, 2000: Die Salier. Στουτγκάρδη: Kohlhammer Verlag
 Kronenberg, Kurt, 1981: Die Äbtissinen des Reichsstift Gandersheim. Bad Gandersheim: Verlag Gandersheimer Tageblatt
 Vogtherr, Thomas, 2002: Die salischen Äbtissinnen des Reichsstifts Quedlinburg, σε: Von sacerdotium und regnum, σελ. 405–420. Κολωνία: Böhlau

 Εξωτερικοί σύνδεσμοι / πηγές 
 genealogie-mittelalter.de: Beatrix I (in German)
 Εικόνα του Beatrice

Παραπομπές σε πηγές

Κατηγορία:Πριγκίπισσες της Γερμανίας
Κατηγορία:Ηγουμένες του Κβέντλινμπουργκ
Κατηγορία:Οίκος των Σαλίων